**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Челядя семьяяслы канму гарантияяс сетан да канмусянь социальнӧй отсӧг сетан юалӧмъяс серти Коми Республикаса ӧткымын**

**оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2023 вося косму тӧлысь 19 лунӧ

**1 статья.** Пыртны «Коми Республикаын челядя семьяяслы канму гарантияяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3767 ст.; 2007, 2 №, 4702 ст.; 3 №, 4738 ст.; 2008, 9 №, 407 ст.; 2009, 49 №, 994 ст.; 2010, 37 №, 843 ст.; 2012, 50 №, 1148 ст.; 2013, 32 №, 593 ст.; 2015, 23 №, 330 ст.; 26 №, 352 ст.; 2016, 12 №, 153 ст.; 2017, 27 №, 487 ст.; 2018, 17 №, 305 ст.; 2019, 15 №, 206 ст.; 21 №, 319 ст.; 2020, 10 №, 144 ст.; 22 №, 359 ст.; 2021, 6 №, 113 ст.; 16 №, 287 ст.; 22 №, 408 ст.) татшӧм вежсьӧмъяс:

1. 1 статьяын:

1) 1 пункт киритны;

2) 41 пунктӧ «2012 вося ӧшым тӧлысь 31 лун бӧрын» кывъяс бӧрын содтыны «, но 2022 вося ӧшым тӧлысь 31 лунысь абу сёрджык» кывъяс.

2. 2 статьяын:

1) 1, 11, 4 юкӧнъяс киритны;

2) 6 юкӧнын:

а) медводдза абзацын «Кага вылӧ пособие вылӧ да» кывъяс киритны;

б) мӧд абзац гижны тадзи:

«7 да унджык кагаӧс быдтысь мамъяслы быдтӧлысся социальнӧй мынтӧм мындасӧ индексируйтӧны Коми Республикаса оланпасӧн.»;

3) 8 юкӧн киритны;

4) содтыны татшӧм сюрӧса 9 юкӧн:

«9. 2023 вося тӧвшӧр тӧлысь 1 лунӧдз индӧм быдтӧлысся сьӧм мынтӧмсӧ босьтӧм вылӧ инӧдыс кольӧ кадколаст помасьтӧдз, мыйта вылӧ сійӧс вӧлі индӧма, либӧ кага чужӧмкӧд да сійӧс быдтӧмкӧд йитӧдын «Челядя гражданалы канмусянь пособиеяс йылысь» Федеральнӧй оланпасӧн урчитӧм быдтӧлысся пособие индытӧдз да збыльмӧдсьӧ 2023 вося тӧвшӧр тӧлысь 1 лунӧдз уджалысь пӧрадокын да условиеясын.

Сэк, кор 2023 вося тӧвшӧр тӧлысь 1 лунӧдз чужӧма коймӧд кага либӧ сы бӧрын водзӧ чужисны челядь, граждана вермӧны шыӧдчыны быдтӧлысся сьӧм мынтӧм индӧмла кагалы куим арӧс тыртӧдз либӧ кага чужӧмкӧд да сійӧс быдтӧмкӧд йитӧдын «Челядя гражданалы канмусянь пособиеяс йылысь» Федеральнӧй оланпас серти урчитӧм быдтӧлысся пособие индӧмла.».

3. 4 статьялӧн 1 юкӧнса мӧд абзацын «2 статьялӧн 7 да 8 юкӧнъясса» кывъяс вежны «2 статьялӧн 7 юкӧнса» кывъясӧн.

**2 статья.** Пыртны «Коми Республикаын канмусянь социальнӧй отсӧг сетӧм йылысь» Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3766 ст.; 2006, 7 №, 4506 ст.; 8 №, 4516 ст.; 2007, 3 №, 4743 ст.; 4 №, 4779 ст.; 6 №, 4851 ст.; 8 №, 4935 ст.; 2008, 2 №, 8 ст.; 9 №, 406 ст.; 2009, 41 №, 761 ст.; 49 №, 991 ст.; 2012, 6 №, 147 ст.; 7 №, 171 ст.; 2013, 18 №, 367 ст.; 32 №, 593 ст.; 2014, 17 №, 317 ст.; 33 №, 676 ст.; 2015, 8 №, 91 ст.; 2016, 18 №, 257 ст.; 21 №, 329 ст.; 2017, 27 №, 487 ст.; 2019, 11 №, 144 ст.; 15 №, 206 ст.; 2021, 16 №, 288 ст.; 22 №, 407 ст.) татшӧм вежсьӧм:

1 юкӧнса 36 пунктын «Коми Республикаын челядя семьяяслы канму гарантияяс йылысь» Коми Республикаса Оланпасӧн» кывъяс вежны «Коми Республикаса Веськӧдлан котырӧн» кывъясӧн.

**3 статья.** Тайӧ Оланпасыс вынсялӧ сійӧс официальнӧя йӧзӧдан лунсянь да паськалӧ 2023 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося косму тӧлысь 21 лун

26-РЗ №